Il-Ħames Kappillan tal-Ħamrun Monsinjur Nerik Cordina Perez jew Dun Nerik, kif kien magħruf mal-Ħamruniżi, kien il-ħames Kappillan tal-Parroċċa San Gejtanu tal-Ħamrun. Huwa miet fil-lejl tal-31 ta' Diċembru 1956 fl-età ta' 61 sena. Antonio Cordina flimkien ma' martu Elvira Perez kienu ħallew l-Isla fejn kienu joqgħodu minħabba li Antonio kien impjegat bħala foreman fl-istazzjon tal-ferrovija l-Ħamrun (fejn illum insibu l-Ist Ħamrun Group tal-Iscouts). Marru joqgħodu f'numru 158 Triq il-Kbira, liema dar illum iġġib in- numru 228. F'din id-dar il-koppja Cordina Perez kellha ħamest itfal, żewġ subien u tlett ibniet. Neriku, jew Kiku, kif imsejjaħ mill-familja, twieled fit-13 ta' Mejju 1895 u kien it-tieni wild tal-familja. Flimkien ma' ħuh il-kbir Salvinu kienu minn dawk fost l-ewwel żgħażagħ li Dun Ġorġ Preca għażel bħala l-ewwel soċi tal-MUSEUM. Filfatt huwa għamel il-Mużew minn 13-il sena sakemm kellu 17. Ta' 10 snin daħal is-seminarju minħabba li ħass ix-xewqa għas-saċerdozju. F'dan iż-żmien kien kollu ħeġġa jgħin bħala abbati fis-servizzi tal-Knisja Parrokkjali ta' San Gejtanu. Iżda ta' 17-il sena, wara li kien temm il-kors preparatorju fis-seminarju, l-vokazzjoni saċerdotali naqsitlu u maż-żmien marritlu. Kontra qalbu ħuh Salvinu li kien Chief Clerk fin-NAAFI sablu impieg bħala skrivan fl-istess NAAFI. Din hija organizzazzjoni mwaqqfa fl-1921 mill-Gvern Ingliż biex tieħu ħsieb il-ħajja soċjali tan-nies tas-servizzi Ingliżi u l-familji tagħhom). ' Bid-dmugħ f' għajnejha s-sinjura Elvira, omm Kiku, marret għand Dun Ġorġ u qaltlu li binha kien abbanduna għal kollox il-vokazzjoni tiegħu ta' saċerdot u kien qed jagħtiha għall-futbol u affarijiet oħra. Filfatt insibuh jilgħab bħala gowler mal-Ħamrun Bovs XI. Dun Ġorġ dar fuqha u qalilha biex ma tneħħix is-suttana u l-ilbies l-ieħor iżda għandha żżommhom lesti għax binha Neriku f'qasir żmien kien ser jiġi bżonnhom. Waqt laqgħa tal-Mużew Dun Ġorġ kien qal xi ċajta u Kiku nfaqa' jidħak u Dun Ġorġ qegħdu għarkopptejh u qallu, 'Kiku int għad issir saċerdot u xi ħaġa kbira fil-Knisja ta' Kristu'. Kiku aktar beda jidħak għax ma kellu ebda ħsieb is-saċerdozju aktar u aktar meta ġa kellu mpjieg. Wara erba' xhur fl-impjieg ma setax isib serenità u għarraf lil ħuh li kien ser iħalli x-xogħol għax ried jerġa' jibda l-istudji tiegħu għal qassis. Il-ġenituri, għall-ewwel irrifjutaw li jgħinuh. Is-seminarju ma ġiex aċċettat għax il-kors tal-Filosofija kien ġa beda. Mar Għawdex u r-Rettur tas-seminarju t'hemm sab ukoll oġġezzjoni imma qallu li kien ser jagħtih xahrejn żmien biex jagħmel eżami sħiħ tas-suġġetti kollha li kien hemm u jekk jgħaddi kellu jibda l-kors tal-Filosofija u l-Letteratura f'Diċembru. Lura Malta Kiku ntafa' fuq l-istudju mingħajr serħan u f'Diċembru għamel l-eżami u għadda mis-suġġetti kollha. Ftit ġimgħat wara beda l-kors akkademiku fis-seminarju t'Għawdex ma' seminaristi oħra. Ħamrun Libertv Sezzjoni Festa 73 Fis-27 ta' Settembru 1921, Dun Nerik qaddes l-ewwel quddiesa solenni tiegħu fil-Knisja Parrokkjali ta' San Gejtanu. Il- ħidma tiegħu fil-parroċċa ta' San Gejtanu damet sal-24 ta' Novembru 1927 meta laħaq vigarju kurat tal-parroċċa tan-Naxxar. Nhar il-Ħadd 27 ta' Mejju 1928, Jum il- Pentekoste, Dun Nerik Cordina Perez ħa l-pussess ta' Kappillan tal-Parroċċa ta' Marija Bambina fin-Naxxar. Mhux possibbli li wieħed jidħol fid-dettall dwar il-ħidma tal-Kappillan fin-Naxxar. Minbarra li kabbar id-devozzjonijiet tal- Ora Santa tal-Ħamis, tax-xahar ta' Mejju, id-dehriet tal-Madonna ta' Lourdes, il- funzjonijiet tal-Ġimgħa l-Kbira u l-festa titulari ta' Marija Bambina, Dun Nerik ħalla patrimonju fin-Naxxar bħalma huma fost proġetti oħra, il-paviment tal-irħam tal-knisja u l-bini ta' ċimiterju. Il-paviment tal-Kappella ta' San Gejtanu, li Dun Nerik kellu devozzjoni speċjali lejh, ried li jsir a spejjeż tiegħu, kif tixhed lapida li hemm fl-istess Kappella. Naxxarin ħabbew lil Dun Nerik Cordina Perez dehret bl-oppożizzjoni li għamlu meta l-Kappillan tagħhom ġie magħżul mill-Awtorità Ekkleżjastika biex jieħu t- iku treġija tal-Parroċċa tal-Ħamrun. Mons. Nerik Cordina TĦ Ġimgħa wara l-festa ta' San Gejtanu tas-sena 1934 kien hemm festa oħra kbira fil-Hamrun meta fid- 19 t'Awwissu sar il-pussess tal-Kappillan il-ġdid tal-Ħamrun, Dun Nerik Cordina Perez. Il-poplu Ħamruniż ħareġ bi ħġaru biex jagħti merħba lil dan il-Kappillan, Ħamruniż bħalu, u laqgħu b'għajjat ta' ferħ, musketterija u baned Sa mill-bidu tal-ħatra tiegħu bħala Kappillan tal-Ħamrun, Dun Nerik ħadem bla heda għall-ġid spiritwali u materjali tal-merħla fdata f'idejh. Matul it-tnejn u għoxrin sena li huwa rieġa l-parroċċa huwa ta ħajja ġdida lill-Knisja ta' San Gejtanu. Kien il-Kappillan li kabbar is-sollennità tal-festi u l-funzjonijiet u kien jagħti l-ħajja lil kull servizz bil-fervur u l-ħeġġa tiegħu. li kien jidderieġi hu stess. Kiteb anki xi kompożizzjonijiet sagri fosthom Tantum Ergo li hu kien semmih 'Debris'għax kitbu wara li kien qala' s-Santissimu Sagrament minn taħt it-tiġrif tal-ġebel meta kien iġġaraf fil-gwerra l-Istitut 'Dar ta' Marija, Reġina tal-Qlub' fi Triq Eldorado. Dan l-istitut kien iħaddan fih għadd ta' xebbiet u kien iservi għalihom bħala kenn spiritwali u temporali. Il-Kappillan Cordina Perez ħadem bi sħiħ għal dan l-istitut u kien jara kif jagħmel biex dawn it-tfajliet ma jkun jonqoshom xejn. Anki dawk li kienu jiżżewġu kien jara kif jista' joħorġilhom xi dota żgħira. Ħamrun Libertv Sezzjoni Festa 75 F'dan l-ispazju mhux possibbli nelenkaw dak li għamel għall-Parroċċa u għall-Knisja kif ukoll għall- poplu Ħamruniż dan il-Kappillan. Biss ma nistgħux lanqas ma nsemmux u ma nfakkrux xi aspetti ta' ħidmietu. Mill-aspett spiritwali wieħed ma jistax ma jsemmix b'mod ġenerali l-funzjonijiet fil-Knisja speċjalment dawk li kienu il-Kwaranturi għall-jiem tal-Karnival, il-Festa u l-Purċissjoni tal-Qalb ta' Gesu, il-funzjonijiet tal-Ġimgħa l-Kbira, it-twaqqif ta' għadd ta' fondazzjonijiet, il-prietki mqangla tiegħu, u l-Festa ta' San Gejtanu. Il-ħidma tiegħu fost l-għaqdiet reliġjużi u profani qatt ma waqfet. Dejjem stinka biex jara liż-żewġ każini tal-banda jersqu dejjem lejn xulxin. Il-lista ta' xogħlijiet ġodda li saru fil-Knisja ma tispiċċa qatt iżda hawn żgur li wieħed mhux ser jinsa jsemmi l-Koppla li kienet il-mimmi t'għajnejh. Wara tant snin ta' stennija biex xi darba l-poplu Hamruniż jara li t-tempju tiegħu ikun komplut bil- koppla, kellu jkun il-kuraġġ kbir tal-Kappillan Cordina Perez biex tibda tinbena din il-koppla. L- ewwel ġebla għal din l-opra hekk kolossali u manjifika tqiegħdet fit-13 t'April 1953. Fit-tliet snin li damet tinbena l-koppla, kważi kuljum il-Kappillan kien jitla' dak it-taraġ kollu u l- armar biex iżur lill-imgħallem u l-ħaddiema u biex jara l-progress fil-bini tagħha. L-Arċisqof Monsinjur Mikiel Gonzi, nhar is-7 t'Awwissu 1956 inawgura u bierek sollenement il-Koppla tal-Knisja ta' San Gejtanu fost l-entużjażmu u l-ferħ tal-Ħamruniżi. Wieħed jista' jimmaġina l-ferħ ukoll tal-Kappillan Cordina Perez dakinhar tal-inawgurazzjoni ta' dan il-monument li jibqa' jfakkar lilu b'mod l-aktar effettiv. Wara 28 sena bħala Kappillan fin-Naxxar u fil-Hamrun, nhar id-29 ta' Settembru 1956, l-Awtorità Ekklesjastika ikkompensat lil Dun Nerik Cordina Perez billi waqt li għarfet il-karriera twila u sabiħa tiegħu għoġobha tikkompensah billi ħatritu Monsinjur tal-Katidral. Dawk kollha li kienu jafuh ferħu b'din l-aħbar iżda kif mistenni l-akbar ferħ kien dak tal-Hamruniżi li l-aktar li bbenefikaw mill-ħidma tiegħu. Fl-istess ħin, ħassew it-telfa tiegħu għax għalkemm Monsinjur Cordina Perez kien ser jibqa' fosthom fil-Ħamrun, madankollu kienu se jitilfuh bħala l-kappillan tagħhom. Wara din il-ħatra kien ġie deċiż li Dun Nerik Cordina Perez kellu jieħu l-pussess ta' Monsinjur fil- Katidral tal-Imdina nhar it-30 ta' Diċembru 1956. Sadanittant fl-10 ta' Novembru huwa mar jieħu l- ġurament tal-ħatra tiegħu fl-istess Katidral. Il-Hamrun kollu permezz tal-Kleru u l-Ħamrun Civic Committee u l-għaqdiet kien qed iħejji festi kbar għal dakinhar tal-pussess. Wara xi jiem irtirat id-dar, nhar it-12 ta' Diċembru 1956, Monsinjur Cordina Perez daħal l-isptar tal- Blue Sisters biex ikompli l-kura għall-marda ħafifa li qabditu. Dakinhar li kien mistenni li jieħu l- pussess, Monsinjur Cordina Perez kien għadu l-isptar. L-arranġamenti għall-festi kbar li kienu ser isiru ġew posposti għal ftit jiem peress li l-Monsinjur kien jinsab tajjeb u ma kienx ser idum milli joħroġ mill-isptar. Filfatt Monsinjur Nerik Cordina Perez ħareġ mill-isptar nhar l-ewwel tas-sena tal-1957, jinġarr minn erba' min-nies biex jittieħed il-Blata l-Bajda minn fejn beda l-funeral tiegħu li mexa tul Triq il-Kbira sal-Knisja Parrokkjali ta' San Gejtanu. Nhar it-30 ta' Dicembru, għall-ħabta ta' nofsillejl nieqes kwart, Monsinjur Nerik Cordina Perez beda l-agunija tiegħu biex l-għada l-Ħadd, 31 ta' Diċembru 1956, fit-3: ta' filgħodu ħa l-aħħar nifsijiet tiegħu. L-aħbar tal-mewt tiegħu ħasdet lill-Ħamruniżi kollha u lil kull min kien jafu. Waqt li Malta ċċelebrat l-ewwel tas-sena, il-Ħamrun kien vistuż bi bnadar jittajru mezz'asta, għadd ta' galleriji mdawrin b'damask iswed b'inkwatri bir-ritratti ta' Dun Nerik, u l-ħwienet magħluqin. Eluf ta' nies minn ħdejn il-monument Spencer fil-Blata l-Bajda sal-Knisja ta' San Gejtanu ħonqu Triq Irjali biex jagħtu l-aħħar tislima tagħhom lill-Kappillan, Monsinjur Nerik Cordina Perez. Il-korteo funebri tiegħu kien meqjus bħala wieħed mill-aktar korteo impressjonanti li qatt saru f'Malta. Illum għalkemm għaddew is-snin, ħidmet dan il-Kappillan maħbub għadha tinħass sewwa fil-Hamrun, fejn hu mfakkar ukoll permezz ta' triq li ġġib ismu fil-qalba tal-lokalità. Ħamrun Libertv Sezzjoni Festa 77